

Οί9ί(Λΐ5^9ηεοΙ 6γ I 
ΤίίθούοΓοε Μουηταρι 
ϋβίε: 2007.09.0^1:16:20 
ΕΕ5Τ 
Ρθ35θπ: 5ίβΠ8α ΡϋΡ 
(βΓπϋβΰϋβιΙ) ■ 

ΙοοΒίΐοη: Αϋτβ|5, ΕΙΙίπϊΚο 
Τγρο9Γ3ίίο 


25829 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1790 

6 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αμοιβή των μελών των Κλιμακίων Ελέγχων Λαϊκών 
Αγορών και Υπαίθριου Εμπορίου,που λειτουργούν 
στην Περιφέρεια Αττικής/πλήν Ν.Α. Αθηνών-Πει- 
ραιώς/και στις λοιπές Περιφέρειες της Επικράτει¬ 
ας και άλλες ρυθμίσεις περί την διαδικασία κ.λ.π. 


για την απόδοση στους δικαιούχους της αμοιβής 

αυτής. 1 

Σύσταση Θέσεων Στρατιωτικού Προσωπικού στο 

Εξωτερικό στην Πρεσβεία του Βερολίνου. 2 

Σύσταση Θέσεων Στρατιωτικού Προσωπικού στο 
Εξωτερικό στο Μαυροβούνιο. 3 


Έκτακτη οικονομική ενίσχυση στους φοιτητές και 
σπουδαστές των Α.Ε.Ι. που προέρχονται από τις 
περιοχές που επλήγησαν από τις πυρκαγιές που 
εκδηλώθηκαν σε όλη την επικράτεια κατά το έτος 


2007. 4 

Σίτιση-στέγαση φοιτητών και σπουδαστών των Α.Ε.Ι. 
που προέρχονται από τις περιοχές που επλήγη¬ 
σαν από τις πυρκαγιές που εκδηλώθηκαν σε όλη 
την επικράτεια κατά το έτος 2007. 5 


Σίτιση-στέγαση των φοιτητών των Ανωτάτων Εκ¬ 
κλησιαστικών Ακαδημιών που προέρχονται από 
τις περιοχές που επλήγησαν από τις πυρκαγιές 
που εκδηλώθηκαν σε όλη την επικράτεια κατά το 

έτος 2007. 6 

Έκτακτη οικονομική ενίσχυση στους φοιτητές των 
Ανωτάτων Εκκλησιαστικών Ακαδημιών που προ¬ 
έρχονται από τις περιοχές που επλήγησαν από 
τις πυρκαγιές που εκδηλώθηκαν σε όλη την επι¬ 
κράτεια κατά το έτος 2007. 7 

Υπερωριακή απασχόληση, εργασία κατά τις νυχτε¬ 
ρινές ώρες καθώς και ημερήσια εργασία τις Κυ¬ 
ριακές και εξαιρέσιμες για το εποχικό πυροσβε¬ 
στικό προσωπικό με σύμβαση εργασίας ιδιωτικού 
δικαίου ορισμένου χρόνου. 8 


Α ΠΟΦΑΣΕΙ Σ 

Αριθμ. 2/ 53792/0022 (1) 

Αμοιβή των μελών των Κλιμακίων Ελέγχων Λαϊκών Αγο¬ 
ρών και Υπαίθριου Εμπορίου,που λειτουργούν στην 
Περιφέρεια Αττικής/πλήν Ν.Α. Αθηνών-Πειραιώς/και 
στις λοιπές Περιφέρειες της Επικράτειας και άλλες 
ρυθμίσεις περί την διαδικασία κ.λ.π για την απόδο¬ 
ση στους δικαιούχους της αμοιβής αυτής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Οργανα» 
όπως τροποποιήθηκε και ισχύει και κωδικοποιήθηκε με 
το π.δ. 63/2005 «Κωδικοποίηση της Νομοθεσίας για την 
Κυβέρνηση και τά Κυβερνητικά Οργανα». 

2. Το π.δ. 397/1988 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας-Ενέργειας-Τεχνολογίας και Εμπο¬ 
ρίου στο Υπουργείο Ανάπτυξης». 

4. Το π.δ. 122/2004 «Ανασύσταση του Υπουργείου Του¬ 
ρισμού». 

5. Το άρθρο 17 του ν. 3205/2003 «Μισθολογικές ρυθ¬ 
μίσεις κ.λ.π». 

6. Το ν. 2469/1997 «Περιορισμός και βελτίωση της απο- 
τελεσματικότητας των κρατικών δαπανών και άλλες 
διατάξεις». 

7. Το άρθρο 40 του ν. 849/1978, όπως συμπληρώθηκε 
με το άρθρο 8 του ν. 2129/93. 

8. Τον ν. 2323/1995 «Υπαίθριο Εμπόριο και άλλες διατά¬ 
ξεις» όπως τροποποιήθηκε και συμπληρώθηκε με τους 
ν. 3190/2003 «Τροποποίηση του ν. 2323/1995 «Υπαίθριο 
Εμπόριο και άλλες διατάξεις», 3377/2005 Αρχές και κανό¬ 
νες για την εξυγίανση της λειτουργίας και την ανάπτυξη 
βασικών τομέων του εμπορίου και της αγοράς-Θέματα 
Υπουργείου Ανάπτυξης» και 3557/2007 «Τροποποίηση 
του π.δ. 237/1986 «Κωδικοποίηση του ν. 489/1976 «Περί 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υποχρεωτικής ασφαλίσεως της εξ ατυχημάτων αυτοκι¬ 
νήτων αστικής ευθύνης» και άλλες διατάξεις». 

9. Το άρθρο 80 του ν. 3604/2007 «Αναμόρφωση και 
τροποποίηση του κωδικοποιημένου νόμου 2190/1920 
«Περί Ανωνύμων Εταιρειών» και άλλες διατάξεις. 

10. Την υπ’ αριθμ. 2/53613/15.10.2004 απόφαση του Γε¬ 
νικού Λογιστηρίου του Κράτους «Τροποποίηση Κώδικα 
κατάταξης εσόδων και εξόδων του Κρατικού Προϋπο¬ 
λογισμού». 

11. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οι¬ 
κονομικών για τον καθορισμό αρμοδιοτήτων των Υφυ¬ 
πουργών Οικονομίας και Οικονομικών. 

12. Την υπ’ αριθμ. Α2-1151/25.5.2004 απόφαση του Υφυ¬ 
πουργού Ανάπτυξης « Ρύθμιση θεμάτων για την οργά¬ 
νωση και λειτουργία των Κλιμακίων Ελέγχων Υπαίθριου 
Εμπορίου και Λαϊκών Αγορών», όπως συμπληρώθηκε με 
την υπ’ αριθμ. Α2-2485/27.10.2004 απόφαση του Υφυ¬ 
πουργού Ανάπτυξης. 

13. Την υπ’ αριθμ. 2/68268/0022/3.2.2006 κοινή απόφαση 
των Υπουργών Οικονομίας Οικονομικών και Ανάπτυξης 
«Αμοιβή των μελών των Κλιμακίων Ελέγχων Λαϊκών Αγο¬ 
ρών και Υπαίθριου Εμπορίου και της Γραμματείας Υπο¬ 
στήριξης των κλιμακίων αυτών που λειτουργούν στην 
Περιφέρεια Αττικής (πλην Ν.Α. Αθηνών -Πειραιώς)και 
στις λοιπές Περιφέρειες της Επικράτειας και άλλες 
ρυθμίσεις περί την διαδικασία κ.λ.π. για την απόδοση 
στους δικαιούχους της αμοιβής αυτής. 

14. Το γεγονός ότι από τις ρυθμίσεις της παρούσας 
προκαλείται δαπάνη σε βάρος του Κρατικού Προϋπολο¬ 
γισμού, η οποία για το χρονικό διάστημα από 19.8.2005 
έως 31.12.2005 θα ανέλθει στο ποσό των 120.000 ευρώ 
και για κάθε ένα από τα επόμενα έτη στο ποσό των 
350.000 ευρώ και ακόμη ότι τα παραπάνω ποσά θα 
καλυφθούν από τα έσοδα των διατάξεων των άρθρων 
5 και 7 του ν. 2323/1995, όπως τροποποιήθηκαν και ισχύ¬ 
ουν, αποφασίζουμε: 

1. Προκειμένου για τις Νομαρχιακές Αυτοδιοικήσεις 
όλης της χώρας πλην της Ν.Α. Αθηνών - Πειραιώς, ορί¬ 
ζουμε τα ακόλουθα: 

α) Καθορίζουμε το ύψος αμοιβής των μελών των Κλι¬ 
μακίων Ελέγχων Λαϊκών Αγορών και Υπαίθριου Εμπο¬ 
ρίου (Κ.Ε.Λ.Α.Υ.Ε.), όπως αυτά έχουν συσταθεί με το 
άρθρο 7α του ν. 2323/1995, όπως προστέθηκε με τον ν. 
3190/2003 και τροποποιήθηκε με τους ν. 3419/2005 και 
3557/2007 ως εξής: 

• Για το χρονικό διάστημα από 14.5.2007 και μετά, 
τα μέλη «ελεγκτές» των Κ.Ε.Λ.Α.Υ.Ε. αμείβονται με 50 
ευρώ ανά ημέρα ελέγχου και όχι πέραν των 200 ευρώ 
ανά μήνα, ενώ κατά την ως άνω χρονική περίοδο, κάθε 
υπάλληλος που συμμετέχει ως ελεγκτής στα Κ.Ε.Λ.Α.Υ.Ε. 
δεν μπορεί να πραγματοποιεί ελέγχους περισσότερο 
από 4 φορές το μήνα (Αρθρο 12 ν. 3557/2007). 

β) Ο υπεύθυνος της Γραμματείας Υποστήριξης των 
Κ.Ε.Λ.Α.Υ.Ε., που έχει συγκροτηθεί με την απόφαση 
Α2-1151/25.5.2004 του Υφυπουργού Ανάπτυξης, όπως 
συμπληρώθηκε με όμοια Α2-2485/27.10.2004, του Υφυ¬ 
πουργού Ανάπτυξης, στο τέλος κάθε μήνα συντάσσει 


τη «ΜΗΝΙΑΙΑ ΚΑΤΑΣΤΑΣΗ ΣΥΜΜΕΤΟΧΩΝ ΥΠΑΛΛΗΛΩΝ 
ΕΛΕΓΚΤΩΝ Κ.Ε.Λ.Α.Υ.Ε.», σύμφωνα με το επισυναπτόμε- 
νο υπόδειγμα, που αποτελεί αναπόσπαστο τμήμα της 
παρούσας απόφασης, την οποία και υπογράφει. 

Η ανωτέρω κατάσταση επικυρώνεται από τον Γ ενικό 
Γραμματέα Περιφέρειας ή από την αρμόδια Υπηρεσία 
της Περιφέρειας σε κάθε Νομό ή Νομαρχία, εφόσον η 
τελευταία, για το σκοπό αυτό, έχει εξουσιοδοτηθεί από 
τον εν λόγω Γ ενικό Γ ραμματέα. Η επικύρωση αυτή είναι 
απολύτως επιβεβλημένη, προκειμένου να κινηθούν οι δι¬ 
αδικασίες, για την πληρωμή των ελεγκτών Κ.Ε.Λ.Α.Υ.Ε.. 

2. Η προκαλούμενη δαπάνη θα βαρύνει τον ΚΑΕ 0566 
του προϋπολογισμού των Ν.Α. και θα καλύπτεται από 
τα έσοδα του ΚΑΕ 3735 «Πρόστιμα για παραβάσεις στο 
υπαίθριο εμπόριο κ.λπ (αρθ.7β παράγρ. α' ν. 2323/1995, 
όπως ισχύει)», τα οποία θα κατανέμονται στις δικαιού¬ 
χους Ν.Α. 

Με βάση στοιχεία της Γενικής Γραμματείας Πληρο¬ 
φοριακών Συστημάτων, για τα εισπραχθέντα από τις 
Δ.Ο.Υ., πρόστιμα, η Δ/νση Προϋπολογισμού του Γ ενικού 
Λογιστηρίου του Κράτους εγγράφει ανά τρίμηνο, ισό¬ 
ποσες, προς τα εισπραχθέντα, πιστώσεις στον Κ.Α.Ε. 
2273 του ειδικού φορέα 061 του προϋπολογισμού των 
Περιφερειών, κατά Νομό, ενημερώνοντας τον Γενικό 
Γ ραμματέα της Περιφέρειας και τη Δ/νση Οικονομικού 
της Γενικής Γραμματείας Εμπορίου του Υπουργείου 
Ανάπτυξης. 

Στην περίπτωση κατά την οποία, τα έσοδα από τα 
παραπάνω πρόστιμα δεν επαρκούν για την πληρωμή 
των Κ.Ε.Λ.Α.Υ.Ε, ο Γ ενικός Γ ραμματέας Περιφέρειας, με 
έγγραφό του διαβιβάζει απευθείας στην Δ/νση Οικονομι¬ 
κού της Γ ενικής Γ ραμματείας Εμπορίου του Υπουργείου 
Ανάπτυξης, τις επικυρωμένες παραπάνω αναφερόμενες 
καταστάσεις, συνοδευόμενες απαραιτήτως από το ανω¬ 
τέρω έγγραφο του Γ ενικού Λογιστηρίου του Κράτους, 
και κατάσταση στην οποία θα αναφέρεται το ύψος των 
εισπραχθέντων από τις Δ.Ο.Υ. προστίμων ανά Ν.Α. της 
περιφέρειάς του και θα προσδιορίζεται η υπάρχουσα 
διαφορά. 

Η διαφορά αυτή θα καλύπτεται από το Υπουργείο 
Ανάπτυξης,σύμφωνα με τις διατάξεις του άρθρου 80 
του ν. 3604/2007 (ΦΕΚ 189/Α/8.8.2007). 

Κατά την πρώτη εφαρμογή της παρούσας, θα εγγρα- 
φούν στους προϋπολογισμούς Περιφερειών, κατά τα 
ανωτέρω, αντίστοιχες πιστώσεις των εισπραχθέντων 
από 15.10.2004 εως 30.6.2007. 

3. Η πληρωμή της αποζημίωσης, που προβλέπεται στην 
αριθμ. 2/68268/0022/3.2.2006 Απόφαση των Υπουργών 
Οικονομίας-Οικονομικών και Ανάπτυξης, θα γίνει με την 
ανωτέρω διαδικασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜ. ΣΙΟΥΦΑΣ 




ΕΛΛΗΝΙΚΗ ΔΗΜΟΚΡΑΤΙΑ 



Ο υπεύθυνος Γραμματείας Υποστήριξης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.167/85676 Σ.7846 (2) 

Σύσταση Θέσεων Στρατιωτικού Προσωπικού στο Εξω¬ 
τερικό στην Πρεσβεία του Βερολίνου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του ν. 2292/1995, άρθρο 5, παρ. 19 ΦΕΚ 
35/15.2.1995 τ. Α' «Οργάνωση και Λειτουργία Υπουργείου 
Εθνικής Αμυνας, Διοίκηση και Έλεγχος των Ενόπλων 
Δυνάμεων και άλλες διατάξεις». 

β. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Οργανα» που 
κωδικοποιήθηκε με το άρθρο πρώτο του π.δ. 63/2005 
(ΦΕΚ 98/Α'). 

γ. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ Α' 57). 

δ. Την υπ’ αριθμ. 37930/ΔΙΟΕ 1264/14.10.2005 απόφασης 
ανάθεσης Αρμοδιοτήτων στους Υφυπουργούς Οικονομί¬ 
ας και Οικονομικών (ΦΕΚ 1432 Β'), όπως τροποποιήθηκε 
με την υπ’ αριθμ. 5733/ΔΙΟΕ 179/9.2.2006 (ΦΕΚ 204 Β') 
όμοια απόφαση. 

ε. Την υπ’ αριθμ. 17 γνωμάτευση της 3ης/1990 Συνεδρί¬ 
ασης Συμβουλίου Αρχηγών Γ ενικών Επιτελείων. 

στ. Την υπ’ αριθμ. 6 γνωμάτευση της 2ης/2000 Συνε¬ 
δρίασης Συμβουλίου Αρχηγών Γ ενικών Επιτελείων. 

ζ. Την υπ’ αριθμ. 7 γνωμάτευση της 17ης/16.6.2006 Συ¬ 
νεδρίασης Συμβουλίου Αρχηγών Γενικών Επιτελείων, 
αποφασίζουμε: 

Άρθρο 1 

α. Συνιστούμε δύο (2) θέσεις Αξιωματικού στο Γ ραφείο 
Προμηθειών της Πολεμικής Αεροπορίας στην Πρεσβεία 
του Βερολίνου. 

β. Οι ανωτέρω δύο (2) θέσεις στο Γ ραφείο Προμηθει¬ 
ών της Πολεμικής Αεροπορίας, να στελεχώνονται από 
Αξιωματικούς βαθμού Επισμηναγού ή Αντισμηνάρχου, 
ειδικότητας Εφοδιασμού (Ε) η μία και Οικονομικού (Ο) 
η άλλη. 

Αρθρο 2 

1. Από τις διατάξεις της απόφασης αυτής προκαλείται 
επιπλέον δαπάνη σε βάρος του κρατικού προϋπολογι¬ 
σμού ύψους 86.800 € περίπου για το τρέχον έτος (2007), 
165.504 € περίπου για καθένα από τα έτη 2008, 2009, 
2011, 2012 και 223.104 € περίπου για το 2010. 

2. Η ανωτέρω δαπάνη, το οικονομικό έτος 2007 θα 
καλυφθεί από τις πιστώσεις των ΚΑΕ 0484/ΕΦ 11-410 
και 0714, του Π/Υ της Πολεμικής Αεροπορίας. 

3. Για τα επόμενα οικονομικά έτη η δαπάνη θα καλύ¬ 
πτεται από τις πιστώσεις που θα εγγράφονται για το 
σκοπό αυτό στους αντίστοιχους ΚΑΕ (0484, 0714) του 
Π/Υ ΓΕΑ. 

Αρθρο 3 

Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΟΕΟΔ. ΜΠΑΚΟΓΙΑΝΝΗ 

ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. Φ.167/85677 Σ.7847 (3) 

Σύσταση θέσεων Στρατιωτικού Προσωπικού στο 
Εξωτερικό στο Μαυροβούνιο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του ν. 2292/1995, άρθρο 5, παρ. 19 ΦΕΚ 
35/15.2.1995 τ. Α' «Οργάνωση και Λειτουργία Υπουργείου 
Εθνικής Άμυνας, Διοίκηση και Έλεγχος των Ενόπλων 
Δυνάμεων και άλλες διατάξεις». 

β. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κωδικοποιήθηκε με το άρθρο πρώτο του π.δ. 63/2005 
(ΦΕΚ 98/Α'). 

γ. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ Α' 57). 

δ. Την υπ’ αριθμ. 37930/ΔΙΟΕ 1264/14.10.2005 απόφασης 
ανάθεσης Αρμοδιοτήτων στους Υφυπουργούς Οικονομί¬ 
ας και Οικονομικών (ΦΕΚ 1432 Β'), όπως τροποποιήθηκε 
με την υπ’ αριθμ. 5733/ΔΙΟΕ 179/9.2.2006 (ΦΕΚ 204 Β') 
όμοια απόφαση. 

ε. Την υπ’ αριθμ. 9 γνωμάτευση της 3ης/12.2.2007 Συ¬ 
νεδρίασης Συμβουλίου Αρχηγών Γενικών Επιτελείων, 
αποφασίζουμε: 

Αρθρο 1 

Συστήνουμε μία (1) θέση Ακόλουθου Αμυνας (ΑΚΑΜ) 
της Ελλάδας στην Ποντγκόριτσα (Μαυροβούνιο), η 
οποία θα στελεχώνεται από Αξιωματικό βαθμού Πχου 
του Πολεμικού Ναυτικού. 

Άρθρο 2 

1. Από τις διατάξεις της απόφασης αυτής θα προκλη- 
θεί δαπάνη σε βάρος του κρατικού προϋπολογισμού 
ύψους 87.736 € περίπου για το έτος 2007, 101.604 € 
περίπου για καθένα από τα έτη 2008, 2010, 2012 και 
141.604 € περίπου για τα έτη 2009, 2011 και σε βάρος 
των ΚΑΕ (0484, 0714) του Π/Υ ΓΕΝ. 

2. Η προκαλούμενη οικονομική επιβάρυνση για το τρέ¬ 
χον έτος θα αντιμετωπισθεί από τις πιστώσεις των ΚΑΕ 
0484/ΕΦ 11-300 και 0714 του Π/Υ ΓΕΝ. 

3. Γ ια τα επόμενα οικονομικά έτη η δαπάνη θα καλύ¬ 
πτεται από τις πιστώσεις που θα εγγράφονται για το 
σκοπό αυτό στους αντίστοιχους ΚΑΕ (0484, 0714) του 
Π/Υ ΓΕΝ. 

Άρθρο 3 

Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΘΕΟΔ. ΜΠΑΚΟΓΙΑΝΝΗ 

ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. Φ5/95304/Β3 (4) 

Έκτακτη οικονομική ενίσχυση στους φοιτητές και σπου¬ 
δαστές των Α.Ε.Ι. που προέρχονται από τις περιοχές 
που επλήγησαν από τις πυρκαγιές που εκδηλώθηκαν 
σε όλη την επικράτεια κατά το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) Του άρθρου 2 του ν. 3549/2007 (Α' 69). 

2) Των άρθρων 1 και 12 της πράξης νομοθετικού περιε¬ 
χομένου της 29ης Αυγούστου 2007 (Α' 205) «Κοινωνικές 
παροχές και οικονομικές ενισχύσεις στους πληγέντες 
από τις πυρκαγιές». 

3) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98) 

4) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β’ 519), όπως 
τροποποιήθηκε με την αριθμ. 5733/ΔΙΟΕ 179/13.2.2006 (Β’ 
204) όμοια απόφαση. 

5) Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος του κρατικού 
προϋπολογισμού, αποφασίζουμε: 

α) Καταβάλλεται έκτακτη εφάπαξ οικονομική ενίσχυ¬ 
ση ποσού ύψους χιλίων πεντακοσίων ευρώ (1500 €) σε 
κάθε προπτυχιακό φοιτητή και σπουδαστή των Α.Ε.Ι., 
που προέρχεται από τις περιοχές που επλήγησαν από 
τις πυρκαγιές που εκδηλώθηκαν σε όλη την επικράτεια 
κατά το έτος 2007, εφόσον η περιουσία του ίδιου ή των 
γονέων του υπέστη ζημία από την πυρκαγιά. 

β) Η πληρωμή της οικονομικής ενίσχυσης σε κάθε δι¬ 
καιούχο γίνεται άμεσα, κατά παρέκκλιση των διατάξεων 
περί Δημόσιου Λογιστικού, μέσω της Εθνικής Τράπεζας 
της Ελλάδας ή της Αγροτικής Τράπεζας της Ελλάδας 
ή του Ταχυδρομικού Ταμιευτηρίου ή άλλων πιστωτικών 
ιδρυμάτων στους λογαριασμούς των οποίων μεταφέρο- 
νται τα απαραίτητα ποσά από το Δημόσιο. 

γ) Για την καταβολή της οικονομικής αυτής ενίσχυσης 
ο ενδιαφερόμενος φοιτητής ή σπουδαστής υποβάλλει: 
ί) αίτηση και υπεύθυνη δήλωση του ν. 1599/1986 ότι ο 
ίδιος ή οι γονείς του διαμένουν στην πληγείσα από τις 
πυρκαγιές περιοχή και δεν έλαβε την ίδια παροχή από 
άλλη πηγή (τράπεζα ή φορέα) ϋ) βεβαίωση της Γραμ- 
ματείας του Τμήματος του Α.Ε.Ι. στο οποίο φοιτά ίϋ) 
βεβαίωση του Δήμου ή της Κοινότητας ότι ο Δήμος είναι 
πυρόπληκτος, ο δικαιούχος είναι εγγεγραμμένος στα 


Δημοτολόγια ή Μητρώα και ότι η περιουσία του φοιτητή 
ή των γονέων του υπέστη ζημία από την πυρκαγιά. 

δ) Μετά την καταβολή των ανωτέρω οικονομικών ενι¬ 
σχύσεων, η πληρώτριες τράπεζες αποστέλλουν ανά 
εβδομάδα στην αρμόδια Δ24 Διεύθυνση Λογαριασμών 
Δημοσίου του Γενικού Λογιστηρίου του Κράτους κατα¬ 
στάσεις πληρωμών, στις οποίες αναφέρονται συνολικά 
και αναλυτικά κατά δικαιούχο οι πληρωμές, επισυνάπτο¬ 
ντας τα δικαιολογητικά της ανωτέρω περίπτωσης (γ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ5/95305/Β3 (5) 

Σίτιση-στέγαση φοιτητών και σπουδαστών των Α.Ε.Ι. που 
προέρχονται από τις περιοχές που επλήγησαν από 
τις πυρκαγιές που εκδηλώθηκαν σε όλη την επικρά¬ 
τεια κατά το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) Του άρθρου 2 του ν. 3549/2007 (Α' 69). 

2) Των άρθρων 1 και 12 της πράξης νομοθετικού περιε¬ 
χομένου της 29ης Αυγούστου 2007 (Α; 205) «Κοινωνικές 
παροχές και οικονομικές ενισχύσεις στους πληγέντες 
από τις πυρκαγιές». 

3) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα που κυρώθηκε 
με το άρθρο πρώτο του π.δ. 63/2005 (Α' 98). 

4) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519), όπως 
τροποποιήθηκε με την αριθμ. 5733/ΔΙΟΕ 179/13.2.2006 (Β' 
204) όμοια απόφαση. 

5) Το γεγονός ότι από την εφαρμογή της παρούσας 
απόφασης προκαλείται δαπάνη το ύψος της οποίας δεν 
μπορεί να προσδιοριστεί επακριβώς, θα αντιμετωπιστεί 
όμως από τους προϋπολογισμούς των οικείων Α.Ε.Ι., οι 
οποίοι θα επιχορηγηθούν για το σκοπό αυτό με έκτακτη 
οικονομική ενίσχυση από τον Κρατικό Προϋπολογισμό, 
αποφασίζουμε: 

1. Σε όλους τους φοιτητές και σπουδαστές των Α.Ε.Ι. 
που προέρχονται από τις περιοχές που επλήγησαν από 
τις πυρκαγιές που εκδηλώθηκαν σε όλη την επικρά¬ 
τεια κατά το έτος 2007, ανεξαρτήτως οικονομικής κα¬ 
τάστασης και εφόσον δε σιτίζονται ή στεγάζονται με 
τις ισχύουσες κατά περίπτωση διατάξεις, παρέχεται η 
δυνατότητα: 

α) να σιτίζονται ελεύθερα καθόλη τη διάρκεια του 
ακαδημαϊκού έτους 2007-2008 και 

β) να στεγάζονται, εφόσον το επιθυμούν, κατ’ απόλυτη 
προτεραιότητα στις Εστίες κατά το τρέχον ακαδημαϊκό 
έτος, εφόσον η περιουσία των ιδίων ή των γονέων τους 
υπέστη ζημία από την πυρκαγιά. 

2. Η σίτιση ή κατά περίπτωση στέγαση γίνεται σύμφω¬ 
να με τους ειδικότερους όρους και προϋποθέσεις που 
ισχύουν αντίστοιχα σε κάθε ίδρυμα, ύστερα από αίτηση 
και υπεύθυνη δήλωση του ν. 1599/1986 ότι οι γονείς του 
διαμένουν στην πληγείσα από τις πυρκαγιές περιοχή 
καθώς και βεβαίωση του Δήμου ή της Κοινότητας ότι ο 
Δήμος είναι πυρόπληκτος και η περιουσία του φοιτητή 
ή των γονέων του υπέστη ζημία από τις πυρκαγιές. 

3. Η ισχύς της παρούσας απόφασης αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ5/95302/Β3 (6) 

Σίτιση-στέγαση των φοιτητών των Ανωτάτων Εκκλησι¬ 
αστικών Ακαδημιών που προέρχονται από τις περιο¬ 
χές που επλήγησαν από τις πυρκαγιές που εκδηλώ¬ 
θηκαν σε όλη την επικράτεια κατά το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) Των άρθρων 3,17 και 26 του ν. 3432/2006 (Α' 14). 

2) των άρθρων 1 και 12 της πράξης νομοθετικού 
περιεχομένου της 29ης Αυγούστου 2007 (Α’205) 
«Κοινωνικές παροχές και οικονομικές ενισχύσεις στους 
πληγέντες από τις πυρκαγιές». 

3) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

4) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β’ 519), όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

5) Το γεγονός ότι από την εφαρμογή της παρούσας 
απόφασης προκαλείται δαπάνη το ύψος της οποίας δεν 
μπορεί να προσδιοριστεί επακριβώς, θα αντιμετωπιστεί 
από τον προϋπολογισμό της Εστίας Εκκλησιαστική Εκ¬ 
παίδευσης, η οποία θα επιχορηγηθεί για το σκοπό αυτό 
από τον Κρατικό Προϋπολογισμό, αποφασίζουμε: 

1. Σε όλους τους φοιτητές των Ανωτάτων Εκκλησια¬ 
στικών Ακαδημιών που προέρχονται από τις περιοχές 
που επλήγησαν από τις πυρκαγιές που εκδηλώθηκαν 
σε όλη την επικράτεια κατά το έτος 2007, ανεξαρτήτως 
οικονομικής κατάστασης και εφόσον δε σιτίζονται ή 
στεγάζονται με τις ισχύουσες κατά περίπτωση διατά¬ 
ξεις, παρέχεται η δυνατότητα: 

α) να σιτίζονται ελεύθερα καθόλη τη διάρκεια του 
ακαδημαϊκού έτους 2007-2008 και 

β) να στεγάζονται, εφόσον το επιθυμούν, κατ’ απόλυ¬ 
τη προτεραιότητα στην κατά περίπτωση περιφερειακή 
Εκκλησιαστική Εστία της οικείας Ανώτατης Εκκλησια¬ 
στικής Ακαδημίας κατά το τρέχον ακαδημαϊκό έτος, 


εφόσον η περιουσία των ιδίων ή τα ων γονέων τους 
υπέστη ζημία από την πυρκαγιά. 

2. Η σίτιση ή κατά περίπτωση στέγαση γίνεται σύμφω¬ 
να με τους ειδικότερους όρους και προϋποθέσεις που 
ισχύουν στην Εστία Εκκλησιαστικής Εκπαίδευσης, ύστε¬ 
ρα από αίτηση και υπεύθυνη δήλωση του ν. 1599/1986 
ότι οι γονείς του διαμένουν στην πληγείσα από τις 
πυρκαγιές περιοχή καθώς και βεβαίωση του Δήμου ή 
της Κοινότητας ότι ο Δήμος είναι πυρόπληκτος και η 
περιουσία του φοιτητή ή των γονέων του υπέστη ζημία 
από τις πυρκαγιές. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ5/95303/Β3 (7) 

Έκτακτη οικονομική ενίσχυση στους φοιτητές των Ανω¬ 
τάτων Εκκλησιαστικών Ακαδημιών που προέρχονται 
από τις περιοχές που επλήγησαν από τις πυρκαγι¬ 
ές που εκδηλώθηκαν σε όλη την επικράτεια κατά 
το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1) Των άρθρων 3 και 17 του ν. 3432/2006 (Α' 14). 

2) Των άρθρων 1 και 12 της πράξης νομοθετικού περιε¬ 
χομένου της 29ης Αυγούστου 2007 (Α' 205) «Κοινωνικές 
παροχές και οικονομικές ενισχύσεις στους πληγέντες 
από τις πυρκαγιές». 

3) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

4) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519), όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

5) Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος του κρατικού 
προϋπολογισμού, αποφασίζουμε: 

α) Καταβάλλεται έκτακτη εφάπαξ οικονομική ενίσχυ¬ 
ση ποσού ύψους χιλίων πεντακοσίων ευρώ (1500 €) σε 
κάθε προπτυχιακό φοιτητή των Ανωτάτων Εκκλησια¬ 
στικών Ακαδημιών, που προέρχεται από τις περιοχές 
που επλήγησαν από τις πυρκαγιές που εκδηλώθηκαν 
σε όλη την επικράτεια κατά το έτος 2007, εφόσον οι 
περιουσία του ίδιου ή των γονέων του υπέστη ζημία 
από την πυρκαγιά. 

β) Η πληρωμή της οικονομικής ενίσχυσης σε κάθε δι¬ 
καιούχο γίνεται άμεσα, κατά παρέκκλιση των διατάξεων 
περί Δημόσιου Λογιστικού, μέσω της Εθνικής Τράπεζας 
της Ελλάδας ή της Αγροτικής Τράπεζας της Ελλάδας 

ή του Ταχυδρομικού Ταμιευτηρίου ή άλλων πιστωτικών 
ιδρυμάτων στους λογαριασμούς των οποίων μεταφέρο- 
νται τα απαραίτητα ποσά από το Δημόσιο. 

γ) Για την καταβολή της οικονομικής αυτής ενίσχυ¬ 
σης ο ενδιαφερόμενος φοιτητής υποβάλλει: ί) αίτηση 
και υπεύθυνη δήλωση του ν. 1599/1986 ότι ο ίδιος ή οι 
γονείς του διαμένουν στην πληγείσα από τις πυρκαγιές 
περιοχή και δεν έλαβε την ίδια παροχή από άλλη πηγή 
(τράπεζα ή φορέα), ϋ) βεβαίωση της Γραμματείας της 
Ανώτατης Εκκλησιαστικής Ακαδημίας στην οποία φοιτά 
μι) βεβαίωση του Δήμου ή της Κοινότητας ότι ο Δήμος 
είναι πυρόπληκτος, ο δικαιούχος είναι εγγεγραμμένος 
στα Δημοτολόγια ή Μητρώα και ότι η περιουσία του 
φοιτητή ή των γονέων του υπέστη ζημία από την πυρ¬ 
καγιά. 

δ) Μετά την καταβολή των ανωτέρω οικονομικών ενι¬ 
σχύσεων, η πληρώτριες τράπεζες αποστέλλουν ανά 
εβδομάδα στην αρμόδια Δ24 Διεύθυνση Λογαριασμών 
Δημοσίου του Γ ενικού Λογιστηρίου του Κράτους κατα¬ 
στάσεις πληρωμών, στις οποίες αναφέρονται συνολικά 
και αναλυτικά κατά δικαιούχο οι πληρωμές, επισυνάπτο¬ 
ντας τα δικαιολογητικά της ανωτέρω περίπτωσης (γ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Σεπτεμβρίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 47973 οικ. Φ.108.3 (8) 

Υπερωριακή απασχόληση, εργασία κατά τις νυχτερι¬ 
νές ώρες καθώς και ημερήσια εργασία τις Κυριακές 
και εξαιρέσιμες για το εποχικό πυροσβεστικό προ¬ 
σωπικό με σύμβαση εργασίας ιδιωτικού δικαίου ορι¬ 
σμένου χρόνου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 1. Τις διατάξεις: 

α. Του άρθρου 40 του ν. 849/1978 «Περί παροχής κι¬ 
νήτρων κ.λπ.». 

β. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

γ. Του άρθρου 22 παρ. 3 του ν. 2362/1995. 

δ. Του άρθρου 18 του ν. 2470/1997 (Α' 40) «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αντικαταστάθηκε με 
το άρθρο 15 του ν. 2592/98 (Α' 57). 

ε. Του άρθρο 18 παρ. 4 του ν. 2470/1997 (Α' 40), όπως 
αντικαταστάθηκε από το άρθρο 15 του ν. 2592/1998 (Α' 
57) και συμπληρώθηκε από το άρθρο 22 του ν. 3103/2003 
(Α' 23) «Εκδοση διαβατηρίων από την Ελληνική Αστυνο¬ 
μία και άλλες διατάξεις». 

στ. Του ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις» (Φ.Ε.Κ. 
112 τ.Α'/25.5.1998). 

ζ. Του άρθρου 16 του ν. 3205/2003 «Μισθολογικές ρυθ¬ 
μίσεις και υπαλλήλων του Δημοσίου Ν.Π.Δ.Δ. και Ο.Τ.Α. 
μονίμων στελεχών των Ενόπλων Δυνάμεων και αντι¬ 
στοίχων της Ελληνικής Αστυνομίας, του Πυροσβεστικού 


και Λιμενικού Σώματος και άλλες συναφείς διατάξεις» 
(Α' 297). 

η. Του π.δ. 410/1988 «Κώδικας προσωπικού με σύμβαση 
εργασίας ιδιωτικού δικαίου του Δημοσίου, των Ο.Τ.Α. και 
των λοιπών Ν.Π.Δ.Δ.». 

θ. Του άρθρου 23 του π.δ. 210/1992 (Φ.Ε.Κ. 99 τ.Α'/ 
16.6.1992) «Κωδικοποίηση διατάξεων π.δ.. του Κανονισμού 
Εσωτερικής Υπηρεσίας Πυροσβεστικού Σώματος». 

ι. Της υπ’ αριθμ. 33/30.5.1997 Π.Υ.Σ. «Τροποποίηση και 
αναμόρφωση της υπ’ αριθμ. 88/2.8.95 Π.Υ.Σ και προσαρ¬ 
μογή της στις διατάξεις του ν. 470/1997 (Α' 109) από 
30.5.1997). 

ια. Της υπ’ αριθ. 2026439/3480/0022/30.5.1997 (Β' 462) 
κοινής υπουργικής απόφασης. 

ιβ. Της υπ’ αριθμ. 2/74260/0004/15.10.1999 (Β' 1925) 
από 25.10.1999 κοινή υπουργική απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 
του ν. 1943/1994 στο Γ ενικό Γ ραμματέα Δημοσιονομι¬ 
κής Πολιτικής του Υπουργείου Οικονομικών και στους 
Γ ενικούς Γ ραμματείς των Υπουργείων Εθνικής Οικονο¬ 
μίας, Περιβάλλοντος, Χωρ/ξίας και Δημ.'Εργων, Εθνικής 
Παιδείας και θρησκευμάτων, Εμπορικής Ναυτιλίας και 
Δημόσιας Τάξης». 

2. Την υπ’ αριθμ. ΔΙΠΠ/Φ.ΕΓΚΡ.12/228/9268/1.6.2007 
απόφαση της Τριμελούς εξ Υπουργών Επιτροπής της 
παρ. 1 του άρθρου 2 της Π.Υ.Σ. 33/2006, με την οποία 
εγκρίθηκε η πρόσληψη πέντε χιλιάδων πεντακοσίων 
(5.500) ατόμων με σχέση εργασίας ιδιωτικού δικαίου 
ορισμένου χρόνου, προκειμένου να επικουρούν τους 
πυροσβεστικούς υπαλλήλους στα καθήκοντα τους και 
ειδικότερα στην κατάσβεση των δασικών πυρκαγιών 
κατά την αντιπυρική περίοδο έτους 2007. 

3. Το γεγονός ότι το εποχικό πυροσβεστικό προσωπι¬ 
κό με ειδικότητες: α) εργάτες πυρόσβεσης - διάσωσης, 
β) οδηγοί πυροσβεστικών οχημάτων, γ) πυροφύλακες, 
δ) εργάτες και οδηγοί αερομεταφερόμενων πεζοπόρων 
τμημάτων, συνολικού αριθμού 5.500 ατόμων, με σύμβα¬ 
ση εργασίας ιδιωτικού δικαίου ορισμένου χρόνου, που 
προσελήφθη το έτος 2003 και για πέντε (5) συνεχείς 
αντιπυρικές περιόδους, υποχρεούται λόγω της ειδικής 
φύσεως του πυροσβεστικού έργου και των αυξημένων 
υπηρεσιακών και εκτάκτων αναγκών, να απασχολείται 
υπερωριακά, να εργάζεται κατά τις νυχτερινές ώρες 
καθώς και τις Κυριακές και εξαιρέσιμες ημέρες, απο¬ 
φασίζουμε: 

5. Εγκρίνουμε την υπερωριακή εργασία του προσω¬ 
πικού με σχέση εργασίας ιδιωτικού δικαίου ορισμένου 
χρόνου που προσελήφθη στο Πυροσβεστικό Σώμα ως 
πυροσβέστες εποχικής απασχόλησης, με την ειδικότητα 
του εργάτη πυρόσβεσης - διάσωσης, πυροφύλακα και 
οδηγού πυροσβεστικού οχήματος, συνολικού αριθμού 
4.348 ατόμων για το χρονικό διάστημα από 1.6.2007 
μέχρι και 15.10.2007, ως ακολούθως: 

5.1 Μέχρι είκοσι πέντε (25) ώρες συνολικά ο καθένας 
από τους εργάτες πυρόσβεσης - διάσωσης, πυροφύλα¬ 
κες και οδηγούς πυροσβεστικών οχημάτων για όλη τη 
χρονική διάρκεια απασχόλησής τους. (Σύνολο 108.700 
ώρες για 4.348 άτομα). 

6. Την καθιέρωση επιπρόσθετης νυχτερινής εργασίας 
κατά τις εργάσιμες ημέρες προς συμπλήρωση του υπο¬ 
χρεωτικού ωραρίου του προσωπικού με σχέση εργασίας 
ιδιωτικού δικαίου ορισμένου χρόνου που προσελήφθη 
στο Πυροσβεστικό Σώμα ως πυροσβέστες εποχικής 




25836 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


απασχόλησης, με ειδικότητες: α) εργάτες πυρόσβεσης- 
διάσωσης β) πυροφύλακες, γ) οδηγοί πυροσβεστικών 
οχημάτων, δ) εργάτες αερομεταφερόμενων τμημάτων, 
συνολικού αριθμού 5.500 ατόμων για το χρονικό διάστη¬ 
μα από 1.6.2007 μέχρι και 15.10.2007, ως ακολούθως: 

6.1 Μέχρι είκοσι τρεις (23) ώρες για τους εποχικούς 
πυροσβέστες που υπηρετούν στα Αερομεταφερόμε- 
να Πεζοπόρο Τμήματα. (Σύνολο 26.496 ώρες για 1.152 
άτομα). 

6.2 Μέχρι είκοσι τρεις (23) ώρες για τους εποχικούς 
πυροσβέστες με ειδικότητα εργάτη πυρόσβεσης-διά- 
σωσης, οδηγού πυροσβεστικών οχημάτων, που στελε¬ 
χώνουν περιπολικά οχήματα τα οποία λειτουργούν σε 
24ωρη βάση καθώς και πυροφύλακα. (Σύνολο 37.904 
ώρες για 1.648 άτομα). 

6.3 Μέχρι είκοσι έξι (26) ώρες για εποχικούς πυρο¬ 
σβέστες με ειδικότητα εργάτη πυρόσβεσης-διάσωσης, 
οδηγού πυροσβεστικών οχημάτων καθώς και πυροφύλα¬ 
κα, οι οποίοι δεν στελεχώνουν περιπολικά οχήματα που 
λειτουργούν σε 24ωρη βάση αλλά καθίσταται αναγκαία 
η εργασία αυτών κατά τις νυχτερινές ώρες εργάσιμων 
ημερών για την κάλυψη έκτακτων επιχειρησιακών ανα¬ 
γκών. (Σύνολο 70.200 ώρες για 2.700 άτομα). 

7. Την καθιέρωση επιπρόσθετης ημερήσιας εργασίας 
κατά τις Κυριακές και εξαιρέσιμες ημέρες για όλους 
τους εποχικούς πυροσβέστες με ειδικότητα εργάτη πυ- 
ρόσβεσης-διάσωσης, εργάτη αερομεταφερόμενων πε¬ 
ζοπόρων τμημάτων, οδηγού πυροσβεστικών οχημάτων, 


καθώς και πυροφύλακα προς συμπλήρωση του υποχρε¬ 
ωτικού ωραρίου, μέχρι δέκα πέντε (15) ώρες συνολικά ο 
καθένας. (Σύνολο 82.500 ώρες για 5.500 άτομα). 

8. Ο συνολικός αριθμός ωρών για 5.500 άτομα που 
θα απασχοληθούν υπερωριακά, νυχτερινά, Κυριακές 
και εξαιρέσιμες κατά τα ως άνω οριζόμενα ανέρχεται 
στις τριακόσιες είκοσι πέντε χιλιάδες οκτακόσιες ώρες 
(325.800) ώρες. 

9. Οι δαπάνες που θα προκληθούν για την αποζημίωση 
υπερωριακής εργασίας, νυχτερινής εργασίας, ημερήσιας 
εργασίας Κυριακών και εξαιρέσιμων μέχρι 325.800 ώρες 
συνολικά για 5.500 εποχικούς πυροσβέστες και ανέρχο¬ 
νται στο ποσό των 1.185.937,52 ευρώ, θα καλυφθούν από 
τις επιπρόσθετες πιστώσεις (υπ’ αριθμ. 2/52530/29.8.2007) 
του προϋπολογισμού του Υπουργείου Δημόσιας Τάξης/ 
Αρχηγείο Πυροσβεστικού Σώματος με Ε.Φ. 43-120 υπό 
ΚΑΕ 0511 και 0512 οικονομικού έτους 2007. 

Η απόφαση αυτή, η οποία ισχύει αναδρομικά από 
1.6.2007 μέχρι και 15.10.2007, να δημοσιευθεί στην Εφη¬ 
μερίδα της Κυβερνήσεως. 

Αθήνα, 3 Σεπτεμβρίου 2007 
Με εντολή Υπουργού 
Ο Γ ενικός Γ ραμματέας Υ.Δ.Τ. 

ΚΩΣΤΗΣ I. ΑΙΛΙΑΝΟΣ 

